Die meitjie-kuiken sal voor die ander eiers in die nes uitbroei en sal die ander eiers of kuikens uit die nes uit skrap met sy snawel. Die kuiken bly vir 19 tot 21 dae in die nes en bly tot 25 dae lank by die oorwerkte pleegouers. Die kabaal begin die oomblik as die kuiken begin vlieg. Dit is dan wanneer hy in tuine gehoor word as hy luidkeels remonstreer terwyl uitgeputte voëltjies van minder as die helfte van sy grootte hom probeer voer.